Årsberetning for turgruppa 2021.
Turgruppa har i 2021 bestått av medlemmene Ingrid Solheim, Sissel Huseby, Vivan Skontorp, Ove Aardal, Jan-Erik Bjerkeli, Sigmund Kvam og leder Ann-Kristin Fosby.
Vi har i 2021 deltatt på fem møter i DNT Østfold, fire av de på Teams. Har også deltatt på årsmøtet til FNF og landsmøtet til DNT, begge to på Teams.
Vi har pga. pandemien bare gjennomført ni av 16 planlagte nærturer. (Se vedlagte oversikt)
Opptur, TFL-dagen og førstehjelpskurset ble også avlyst.
Seniorturen til Dalseter gikk som planlagt med 14 deltakere. Ertemarka rundt ble også gjennomført med 132 leverte tippekort.
18.november var turgruppa ansvarlig for trivselskvelden på Ertehytta og her var temaet Opptur.
Vi har i 2021 tegnet en tre års leieavtale på Ertekroken med rett til fornyelse. Det er en ubetjent hytte i Ertemarka med seks sengeplasser. Planen er at den skal være klar til utleie fra 1.juni i år.
Det har blitt utført flere dugnader på Ertekroken. Det er blant annet lagt nytt gulv på kjøkkenet og i stua pga. råte. Det er satt inn ny kjøkkeninnredning, som vi fikk brukt.
Det er ryddet rundt hytta og laget bålplass.  Det er kjøpt krakker og bålpanne med penger vi fikk fra Halden Idrettsråd.
Hyttegruppa til Ertekroken består av Vivan og Einar Skontorp, Morten Skadsem og undertegnede.

Liholt, 7.januar 2022.
Ann-Kristin Fosby
